Konginiai žiurkėnukai
Konginiai žiurkėnukai (Deomys) – pelinių (Muridae) šeimos graužikų gentis, kurioje vienintelė rūšis – konginis žiurkėnukas (Deomys ferrugineus). Kailis ilgas. Nugara rusva, rusvai ruda su juodos spalvos priemaiša. Pilvas baltas. Aplink akis juodi ratai. Kūnas 12-16 cm, uodega – 15-21,5 cm ilgio. Masė 40-70 g. Snukutis ištįsęs, nusmailėjęs. Ausys stambios Uodega beveik plika. Galūnės ilgos. Pėda siaura, ilga, pagalvėlės su mazoliais. Išoriniai pirštai mažesni. Paplitę Ugandoje, Kamerūne, Pietų Afrikos respublikoje, Gabone, Konge. Gyvena miškuose. Aktyvūs naktį. Gali laipioti krūmų šakomis, žeme šoliuoja šoliukais. Maitinasi vabzdžiais. Per metus būna 1-3 vados, kurių kiekvienoje 2 jaunikliai.